bic und von weme / und was ena 
der halbe hunderſte Pfenning / laut Saͤmbtlicher 
Ordnung dieſer Stadt Beliebung / und Schluß 
ſol gegeben / und empfangen werden. 

„ Emnach aus dem juͤngſthin publicir- 
Sten Edict, allen in gemein dieſer Stadt 
ee Bürgern und Einwohnern kund gemacht 

worden / was Geſtalt dieſelbe von allem 
ihrem Guth / und Vermoͤgen / den halben hunderſten 

Pfenning erlegen ſollen / als wird ein jeder den Uber: 

ſchlag von dem Seinigen gar eigentlich zu machen / 

auch ſo bald er von den aus allen Ordnungen hiezu 
verordneten Perſonen / auff gewiſſe Stelle und Orth 
zuerſcheinen erfordert wird / daſelbſt ſich willig einſtel⸗ 
len / und auff fein Gewiſſen und Eydt gemelten halben 
hunderſten Pfenning abzutragen hoͤchſt gefliſſen ſeyn. 
Wer nun gefordert wird / und in benanter Zeit 
ſein Gebuͤhr nicht ableget / der ſol nach Gelegenheit 
feines Vermögens / und Bewandtniß der Sachen / 
von denen dazu deputirten Perſonen geſtraffet wer⸗ 
den / alſo daß ſolche Straffe nicht geringer als 3, und 
nicht hoͤher als 30. fl. ſeyn ſoll / und ſol darnach derſel⸗ 
be innerhalb acht Tage den halben hunderſten Pfen⸗ 
ning bey voriger Poen abzulegen gehalten ſeyn. 
Es fol aber gedachter halbe hunderſte Pfenning / 
ſo wol von Perſonen der Obrigkeit / als Buͤrgern und 

Einwohnern der Rechten⸗Alten⸗und Vorſtadt / wie 

auch in der Neu⸗Stadt / Nieder⸗Stadt / Neugarten / 

Santgrube / Petershagen und andren dergleichen 

Oertern die nicht mit den Oorffſchafften wens = 
| tem 

Item von Frembden / die ſich Jahr aus Jahr ein 


allhier auffhalten / dann auch von Bürger Kindern? 


jungen Geſellen / Jungfrauen / Wittwen und Way⸗ 
ſen / oder denen / die derer Geld in Verwahrung haben / 
und in gemein von Reichen und Armen erleget wer⸗ 
den. Und ſolches nicht allein von Barſchafft / die er 
hier / oder anderswo haben moͤchte / imgleichen auch 
von Erben / liegenden Gruͤnden / Landguͤtern in der 
Stadt ſurisdiction gelegen / ſondern auch von allen 
Mobilien / Kleinodien / Edelgeſteinen / Perlen / Gold / 

Silberwerck / allen und jeden Kauffmanns Wahren / 
wie fie Nahmen haben moͤgen / fie ſeyn wo fie wollen: 
Item von Handſchrifften / ausſtehenden gewiſſen 
Schulden / ſo wol auſſerhalb als innerhalb der Stadt / 
ron Pfennig Zinſen / Intereſſe Geldern / Schiffspar⸗ 
parten / Bordingen / Kahnen / Boͤhten / Becker s und 
Brauer⸗Holtz / und dergleichen Sachen / ſie ſeynd all⸗ 
hier oder anderswo: Und in Summa von allen dem / 


was immermehr in privatorum Dominio ſeyn kan. 


Jedoch alſo / weil die Urenfilia, als Kleider / Leinen / 
Wuͤllen / Buͤcher / Ruͤſtungen / Bette / und Bettge⸗ 
wandt / auch Zinnern / Kupffern / Meßings / Eiſern / 
und Hoͤltzern Haußgerath / auffs Gewiſſen zu taxi- 
ren faſt unmuͤglich faͤllet / daß der jenige / welcher 
15. Fl. davon ablegen wil / ſolches taxirens uͤberhoben 
ſeyn moͤge. Welcher ſich aber die 15. Fl. zu geben 
ver⸗ 

verwegert / der ſol von allen ſolchem Haußgeraht 
nach deſſen Werth den halben hunderſten Pfenning 
zu zahlen gehalten ſeyn. | 

Die jenige Armen / welche Eydlich außmittlen koͤn⸗ 
nen / daß fie nicht uber so, Fl. in ihren Vermoͤgen haz 
ben / ſollen von jeden Gulden / den ſie vor jaͤhrlichen 
Haußzinß geben 1. Gr. erlegen. | 

Die Erben / liegende Gründe/ und Land Guͤtter 
in der Stadt Jurisdiction / wie auch alle Kauffmanns⸗ 
Wahren / ſoll ein jeder in ſeinem Gewiſſen taxiren / 
nachdem / was ſie jetzo werth ſeyn. Wie auch Perlen / 
Kleinodien / Gold und Silberwerck / jedoch ohne das 
Macherlohn. Schiffe / Wahren und Gelder / ſo etwa 
anderwerts angehalten uñ in der eigener freyen Difpo- 
fition nicht ſtehen / die ſollen mit dieſem halben hunder⸗ 
ſten Pfenning ſo lang verſchonet ſeyn / biß dieſelbe in 
vorige Freyheit geſetzt ſind / da dann auch ohne vorgaͤn⸗ 
gige Erinnerung / derſelbe vollkoͤmlich abgegeben 
werden ſoll / nach Inhalt geleiſteten Eydes. 

Auch geben Factoren und Lieger in dieſer Stadt 
den halben hunderſten Pfenning / von ihren eigenen 
Wahren Geldern und Mobilien. 

Geiſtliche Perſonen / Muͤnche / Nonnen und 
Cloͤſter auſſerhalb der Stadt gelegen / welche allhie 
in der Stadt Erben / oder Pfenning Zinſe haben / wie 
auch alle andere Frembde ingemein / ſollen von = 
| a 

in der Stadt und dero Botmaͤßigkeit begriffenen Erz 
ben / Gruͤnden und Pfenning Zinſern den halben 
hunderſten Pfenning geben / und zwar inihrem Ab⸗ 
weſen ſol derſelbe von denen / welche die Erben be⸗ 
zogen / oder Commis davon haben / abgetragen wer⸗ 
den / wenn dieſelbe von den Eigenern ſelbſt in Perſon 
nicht bewohnet werden. 
Die Prediger / Profeſſores und Schul-Diener 
ſollen allein geben von Erben / liegenden Gruͤnden / 
Pfenning Zinſern und ausgethanen Geldern die fie . 


nutzen; welchen auch die Syndici und Secretarii gleich 


gehalten werden. 

Es ſol aber gedachter halbe hunderſte Pfenning 
an einem gewiſſen Orth zu Rahthauſe in beyſeyn 
derer aus allen dreyen Ordnungen zu den Huͤlffgel⸗ 
dern verordneten Perſonen / von einem jeden ohne 
Specificirung dero Summen / auff vorher geleiſteten 
Eyd / an baren guten gangbaren Gelde / aus ge⸗ 
ringſte mit Sechßern abgeleget / und keinem verſtat⸗ 
tet werden / ſolche bey ſeinem Erbe ſchreiben zu laſſen / 
oder durch andere Verſicherung und Pfand die Ab⸗ 

lage zu verzoͤgern. 
Die jenige welche Handlungs, und anderer Ge: 
ſchaͤffte wegen nicht einheimiſch ſeyn / ſollen dieſen 
halben hunderſten Pfennig bey ihrer ruckkunfft auch 
ohne Erinnerung abzutragen ſchuldig ſeyn. Die fed 
5 | aber 


aber mit Vorſatz abſentiren / ſollen fleißig auffge⸗ 
zeichnet / und wenn ſie wieder kommen / mit der Zah⸗ 
lung eines gantzen hunderſten Pfennings beleget 
werden. | 

Da auch jemand betroffen / oder aber überwiefen 
wuͤrde / der in ſolchem Einbringen ein Erbe / liegende 
Gruͤnde / fahrende Habe / unmuͤndiger Kinder Geld / 
oder Güter wiſſentlich verſchwiege oder unterſchluͤ⸗ 
ge / der ſol als ein Untreuer und Meineydiger Ehrloß 
e und vermoͤge der Rechte darumb geſtrafft 
werden. 


Polget die FORMULA des 


Shyds / 
welcher bey Ablegung des halben bunderſten 
Pfennings geleiſtet werden ſol. 

Sy Ch ſchwere / daß Ich mein Gut und Ber: 

mögen fleißig uͤberſchlagen / und Vermoͤge 
gemeinen Schluß / und gefaßter Ordnung den 
halben hunderſten Pfenning von allem / an gu⸗ 
ten gangbaren Gelde ablege / und wiſſentlich 
nichts Hinterbalten thue 


Gelobe 


Gelobe auch / daß ich was wegen Ungewiß / 
heit laut der Ordnung / dieſes mahl aus geſetzet 
wird / fuͤr daſſelbe kuͤnfftig / ſo bald es fuͤr gut / 
und geborgen gehalten werden kan / auch un⸗ 
erinnert / den halben hunderſten Pfenning 
richtig erlegen wl. So wahr / Sc, 
Notandum, daß die jenige / welche an andern 


Oertern nichts außſtehen haben / dieſe letzte Claulul 
im Eyd nicht ſchweren duͤrffen. | | 

